**Protokoll**

**Fra årsmøtet i Postepensjonistene i Hedmark den 4.3.2020 på Iskroa, Hamar**

Til stede:

Fra avdelingen: 39 medlemmer

Protokoll: Johan Olsen

**SAKSLISTE:**

1. Åpning og konstituering
2. Valg av møteleder, sekretær og 2 til å godkjenne protokollen
3. Årsberetning 2019
4. Revidert regnskap 2019
5. Innkomne forslag
6. Arbeidsplan 2020
7. Budsjett 2020
8. Valg

**SAK 1**

Leder i avdelingen Johanne Lillevik ønsket 38 medlemmer velkommen til årsmøtet. Hun ønsket spesielt velkommen til Forbundsleder Kjellaug Kristiansen Jota fra Postens Pensjonistforbund.

I sin åpningstale kom Johanne innpå hva som har skjedd i året som har gått. Meget godt fornøyd med oppmøtet på kaffetreffene på Hamar. Kunne ha vært bedre på Elverum. På Tynset har det vært god oppslutning på julemiddagen og kaffetreff i forhold til antall medlemmer i området

Hun trakk også fram det gode samarbeidet ned HamarPost.

I løpet av det siste året er noen som har gått bort. Disse ble minnet med 1 min. stillhet.

Hun gikk deretter over til det formelle vedrørende årsmøtet.

• Det framkom ingen merknader hverken til innkallingen til årsmøtet samt sakslista. Årsmøtet ble derfor vedtatt lovlig satt.

**SAK 2**

Fra styrets side ble Johanne Lillevik foreslått som møteleder og Johan Olsen som referent. I tillegg ble Arne Kjeverud og Gunn Torill Aasen foreslått til å godkjenne/underskrive protokollen.

 • Årsmøtet ga sin tilslutning til forslagene

**SAK 3**

Årsberetningen for 2019 var på forhånd utsendt til de påmeldte deltakerne. Derfor ble ikke årsberetningen gjennomgått i detalj, men ved at møteleder viste til punkt for punkt.

Følgende kommentarer til årsberetningen:

Ad. Telemarksturen: Så var den sponset av både oss og HamarPost BIL og Velferdsråd.

Årsberetningen ble etter dette enstemmig godkjent.

**SAK 4**

Vår økonomiansvarlig Tore Moen gjennomgikk regnskapet for 2019 med utfyllende kommentarer/noter.

Regnskapet balanserer med et underskudd på kr. 1.645,86.

Regnskapet er revidert og godkjent av revisor.

Regnskapet ble deretter enstemmig godkjent.

**SAK 5**

Det forelå 4 forslag til årsmøtet:

Forslag 1:

Styret foreslår:

Feiring av postpensjonistene sitt 30års jubileum i 2021 skjer i felleskap med HamarPost BIL og Velferdsråd sitt 40års jubileum i 2022.

Feiring av felles jubileum skjer høsten 2021.

Vedtak: Årsmøtet støtter forslaget.

Forslag 2:

Styret foreslår:

Det bevilges kr. 1000,- til Møteplassen Elverum

Vedtak: Årsmøtet støtter forslaget

Forslag 3:

Ivar Kipperberg foreslår:

Under forutsetning av at vi som tidligere medlemmer av Postkom fortsatt skal være fritatt for fagforeningskontingent (nå til Fagforbundet).

Årsmøtet mener at medlemmer av Postens Pensjonistforbund i prinsippet bør betale lik kontingent (for pensjonist-medlemskapet) uavhengig av tidligere medlemskap i fagforening. Dersom forslaget får flertall oversendes det til Postens Pensjonistforbund for vurdering.

Begrunnelse: se vedlegg 1.

Styrets innstilling: Styret innstiller på at forslaget oversendes Postens Pensjonistforbund for videre behandling.

Vedtak: Årsmøtet støtter styrets innstilling.

Forslag 4:

Johan Olsen foreslår:

Det foreslås at det opprettes en egen stilling med ansvar for Hedmarksposten (redaktør). Denne velges av årsmøtet og velges for 1 år ad gangen.

Begrunnelse: se vedlegg 2

Styrets innstilling: Styret mener at vi har de nødvendige ressurser og kompetanse til å håndtere det aktuelle området. Styret finner derfor ikke å kunne slutte seg til forslaget.

Vedtak: Årsmøtet støtter styrets innstilling.

**SAK 6**

Arbeidsplan for 2020 ble gjennomgått punkt for punkt

Årsmøtet ga sin tilslutning til den framlagte planen.

**SAK 7**

Tore Moen gjennomgikk budsjettforslaget for 2020 punkt for punkt.

Det er budsjettert med inntekter på kr. 134.464,- og utgifter på kr. 140.550,-. Det vil si et underskudd på kr. 6.086,-.

Årsmøtet ga sin tilslutning til det framlagte budsjettforslag.

**SAK 8**

Leder av valgkomiteen Ole Ivar Pedersen opplyste om at Odd Pedersen, Johan Olsen og Jan Erik Johansen hadde sagt fra seg vervet som henholdsvis nestleder, sekretær og medlem av aktivitets-/arrangementskomiteen.

Valgkomiteen la deretter fram følgende forslag til styre og komiteer:

• Leder Johanne Lillevik gjenvalg 1 år

• Nestleder Terje Flem ny 1 år

• Sekretær Sonja Vindvik ny 2 år

• Økonomiansvarlig Tore Moen gjenvalg 1 år

• Styremedlem Mai Eidem Olsen ny 2 år

• Varamedlem Gustav Cederberg ny 1 år

• Varamedlem Ingebrigt Henningsen ny 1 år

• Revisor Ole Ivar Pedersen gjenvalg 1 år

• Vararevisor Liv Wikstrøm gjenvalg 1 år

• Leder arrangementskomite Gunvor Ottersen gjenvalg 1 år

• Medl. arrangementskomite Ingrid Høsøien gjenvalg 1 år

• Medl. arrangementskomite Hans Rustad ny 1 år

• Medl. arrangementskomite May-Lise Rebne gjenvalg 1 år

• Leder valgkomite Ole Ivar Pedersen gjenvalg 1 år

• Medl. valgkomite Ingrid Høsøien gjenvalg 1 år

• Medl. valgkomite Gustav Cederberg gjenvalg 1 år

Kontaktperson Nord-Østerdal Håvard Henriksen gjenvalg 1 år

Sollaug I. Nergård Valle ny 1 år

Kontaktperson Elverum Liv Hodøl Thoresen gjenvalg 1 år

Valgkomiteens forslag ble enstemmig godkjent uten motkandidater.

Johanne takket for tilliten på vegne av alle tillitsvalgte og ønsket de nye i styret velkommen. Hun overrakte blomster til de som har sagt fra gjenvalg.

Årsmøtet ble avsluttet med servering og kaffe. Og som vanlig loddsalg.

Protokoll godkjent

Arne Kjeverud Gunn Torill Aasen

(sign.) (sign.)